Diari Oficial de la Generalitat Valenciana


Sumari del DOGV 5498, del 25-04-2007 (2007/3975)

ACORD de la Comissió Territorial d'Urbanisme, d'1 de març de 2007, relatiu al Pla de reforma interior AB-8 A Oltamar-Cucarres, de Calp.
---------------------------------------------------------------------------------------------------------------------------------------

### Dades del document

Número de DOGV
:   5498

Data del DOGV
:   25-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3975


Data del document
:   01-03-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Calp
    * pla d'urbanisme
    * administració local

Vist l'expedient de referència i sobre la base dels següents antecedents i consideracions  
Antecedents  
Primer. El projecte es va sotmetre a informació pública mitjançant un decret de l'alcalde de data 14 de febrer del 2005, i es van inserir anuncis en el Diari Oficial de la Comunitat Valenciana núm. 4963 de 10 de març del 2005 i en el diari Información de 26 de febrer del 2005. Després del pertinent període d'exposició pública en què no es van presentar al·legacions, l'expedient es va aprovar provisionalment pel Ple de l'Ajuntament de Calp en sessió celebrada el dia 31 de gener del 2006.   
Segon. El projecte presentat consta de memòria informativa i justificativa, i plànols d'informació i d'ordenació.  
Tercer. El Pla de reforma interior de millora es planteja sobre una àrea de sòl urbà consolidat amb una superfície de 17.018,80 metres quadrats a fi d'introduir un vial que possibilite una parcel·lació ajustada al Pla general. A l'efecte s'estableix un viari de 782,90 m², restant una superfície de parcel·les de 16.235,90 m².  
Els terrenys afectats estan classificats en el Pla general d'ordenació urbana de Calp com a sòl urbà, amb la qualificació d'àrea de vora, i els són d'aplicació les condicions d'edificació i usos propis del sòl urbà consolidat. Li correspon una edificabilitat de 0,33 m²/m², i l'aprofitament subjectiu és de 0,2043 m²t/m²s.  
La proposta no modifica els paràmetres urbanístics establits en el Pla general vigent.  
Consideracions tecnicojurídiques  
Primera. El procediment seguit per l'Ajuntament està d'acord amb el que preveu la Llei reguladora de l'activitat urbanística (d'ara endavant LRAU).  
Segona. La documentació pot considerar-se completa a l'efecte del compliment de l'art. 27 de la LRAU.  
Tercera. Les determinacions contingudes en l'expedient es consideren correctes des del punt de vista de les exigències de la política urbanística i territorial de la Generalitat, i no es considera procedent formular cap objecció fundada en cap de les comeses previstes en l'article 40 de la LRAU.   
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
ACORDA  
Primer  
Aprovar definitivament el Pla de reforma interior de desenvolupament de sòl urbà de vora AB-8A del municipi de Calp.  
Segon  
Publicar íntegrament el present acord aprovatori en el Diari Oficial de la Comunitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Tot això sense perjudici que es puga exercir qualsevol altre recurs o acció que es crega oportú.  
Alacant, 1 de març de 2007.- El director territorial de Territori i Habitatge: Ramón Rizo Aldeguer.